***Компанийн 2014 оны үйл ажиллагааны тайлан***

Өнгөрсөн жилд үйлдвэрийн 1-р заалыг ашигласнаар 207 100,3 мянган төгрөгийн орлого, Их Эргэлт ХХК, Хатан төгөл ХХ-наас дулаан, цахилгааны төлбөрт 1 632,8 мянган төгрөгний орлого олон үйл ажиллагаагаа явууллаа. Нийт зарлага 226 835,1 мянган төгрөг болж санхүүгийн тайлангаар 18101,9 мянган төгрөгний алдагдалтай ажилласан. Зарлагыг нарийвчлан дурьдвал цалин, нийгмийн даатгал 62548,8 мянган төгрөг, сэлбэг хэрэгсэл, бараа материалд 31479,3 мянган төгрөг, ашиглалтын зардал 69771,8 мянган төгрөг, элэгдлийн зардал 48888,6 мянган төгрөг, татварын байгууллагад 11367,4 мянган төгрөг, шатахуун тослох материалын зардал 1676,2 мянган төгрөг, зар сурталчилгааны зардалд 1103,0 мянган төгрөг байна. 3 манаач, нярав, нягтлан бодогч, гүйцэтгэх захирал гэсэн орон тоотойгоор үйл ажиллагаа явагдаж байна. Өмнөх онд төлөвлөсөн ажлын хэрэгжилтийн хувьд:

1. Үйлдвэрийн байранд (Их Эргэлт ХХК-ны эзэмшиж байгаа талбайгаас бусад хэсэгт) 1-р заалны засврын ажлыг хийж гүйцэтгэж дууссан. Гэвч 2-р заалыг чөлөөлж чадаагүй тул ажиллагсдын хувцас солих өрөө болон ариун цэврийн өрөөний асуудал хүндрэлтэй хэвээр байгаа. 1-р заалны жижиг хэсгийг засварлан хувцас солих өрөө, ариун цэврийн өрөөг гаргасан боловч шаардлагын түвшинд хүрэхгүй байна.
2. Ноос, ноолуур угаах тоног төхөөрөмжийг ашиглаж эхлэсэн. Энэ үйл ажиллагаа эрхлэхээр хийгдсэн тооцоогоор хонины ноос жилийн 6 сарын хугацаанд угааж орлого олохоор төлөвлөсөн боловч хонины ноос угаах үнэ унаснаас ашиг олох боломжгүй зөвхөн ямааны ноос угааж байна. Эхний 3 сард өөрсдөө ажилтан хөлсөлж намаз угаасан боловч мэргэжлийн ажилтанг цалинжуулахад цалингийн зардал өндөр, УСУГ-аас бохир ус зайлуулах төлбөр огцом нэмэгдснээс зардал их гарсан тул 4-р улиралд ноос угаах хамтран ажиллах гэрээнд зөвхөн машин тоног төхөөрөмжийн засвар болгон ашиглалтын зардлаа гаргахаар өөрчилж ажиллаа. Ноос угаах тоног төхөөрөмжийг 2013 оны эцэст шинээр суурилуулсны үр дүнд 2014 онд 207 гаруй сая төгрөгийн орлого олж ажилласан байгаа.

2014 онд төлөвлөгдөөгүй 2 ажил зайлшгүй хийх шаардлага тулгарсан тул дараах нэмэлт зардлыг гаргасан. Үүнд

1. Намаз угаах үйл ажиллагаа зөвхөн өвлийн улиралд явагддаг, даралттай уураар хатаадаг тул үйлдвэрийн байранд хуримтлагддаг маш их уур мананг зайлуулах агааржуулалтын систем шинээр суурилуулсан.
2. УСУГ-тай цэвэр, бохир ус ашиглалтын гэрээ хийхэд тавьсан шаардлагын дагуу тус байгууллагаас гаргасан зургын дагуу тунгаагуурыг шинээр хийж гүйцэтгэсэн.

Ноос угаах үйл ажиллагаа улирлын чанартай байдаг ба хонины ноосыг хамгийн багадаа 6 сар угааж байнгын орлого олно гэж тооцож байсан боловч энэ онд хонины ноос угаах ханш буурсан, ноос угаах үйлдвэрийн мэргэжлийн ажиллагсдын цалин өндөр байгаа, УСУГ цэвэр болон бохир усны үйлчилгээний үнэ ханшаа огцом нэмсэн, Монгол улсын эдийн засаг хямралтай байгаа, угаах ноосны хэмжээ буурсан зэрэг олон шалтгааны улмаас 2014 онд төлөвлөж байсан орлого тооцож байсан хэмжээнээс бага, зардал өндөр гарсан. 4-р улирлаас эхлэн зөвхөн ашиглалтын зардлаа манай тал хариуцаж бусад бүх зардлыг хамтран ажиллагч тал хариуцах байдлаар гэрээг өөрчилж ажилласнаар манай компани тодорхой хэмжээний орлого олж байгаа боловч ажиллахгүй байгаа саруудад зарцуулж байгаа цалин, НДШ, цахилгаан, татвар гэх мэтийн тогтмол зардлуудыг олсон орлогоосоо санхүүжүүлж байгаа учраас жилийн дүнгээр алдагдалтай ажилласан хэвээр байна.